**NAČINI I POSTUPCI VREDNOVANJA UČENIKA**

**IZ PRIRODE I BIOLOGIJE**

* **KRITERIJI OCJENJIVANJA**

OŠ Zvonimira Franka u Kutini

Predmetni učitelj: Marina Malnar, prof. bio i kem

**Elementi ocjenjivanja:**

1.Usvojenost prirodoslovnih (bioloških) koncepata

2. Prirodoznanstvene kompetencije

**1. a Usvojenost prirodoslovnih (bioloških) koncepata**

- učenici će tijekom školske godine 3-4 puta usmeno razgovarati o nastavnim sadržajima

predviđenim Planom i programom

|  |  |
| --- | --- |
| **Ocjena** | **Kriteriji ocjenjivanja** |
| Nedovoljan (1) | - Učenik ne može imenovati osnovne biološke pojmove, pogrešno objašnjava pojmove, nije u stanju reproducirati sadržaje |
| Dovoljan (2) | - Učenik se prisjeća osnovnih pojmova, reproducira osnovne pojmove bez razumjevanja, objašnjava pojmove sa nekoliko riječi, odgovara po sjećanju i uz pomoć učitelja |
| Dobar (3) | - Učenik može prepoznati osnovne pojmove i reproducirati njihovo značenje, uočava pojave u prirodi, ali ih ne povezuje sa sadržajima, ne povezuje različite pojmove, pojmove ne može objasni vlastitim primjerima, uz pomoć učitelja rješava jednostavne zadatke, nije siguran u točnost svojih odgovora |
| Vrlo dobar (4) | Učenik razumije sadržaje i može ih reproducirati, samostalno opisuje i objašnjava pojmove i procese, na pitanja odgovara cjelovitim rečenicama, povezuje nastavne sadržaje i svakodnevni život, točno koristi biološke pojmove, povezuje različite sadržaje, ne snalazi se u složenim problemima i zadatcima, nije samostalan u povezivanju novih i prethodno naučenih sadržaja, ne povezuje sadržaje sa sadržajima drugih nastavnih predmeta, nije samostalan u prenošenju znanja drugima. Nesigurno argumentira. Koncepti o pojmovima i procesima nisu u potpunosti formirani. |
| Odličan (5) | Učenik u potpunosti razumije nastavne sadržaje i povezuje ih, analizira, sintetizira i sistematizira, nadograđuje stečena znanja. Samostalno obrazlaže sadržaj navodeći i vlastite primjere, riješava složene probleme i zadatke. Bez poteškoća primjenjuje nastavne sadržaje u svakodnevnom životu. Korelira stečena znanja sa sadržajima drugih predmeta. Ima formirane koncepte o pojmovima i procesima. Može prenositi svoja znanja drugima i argumentirano iznosi nove ideje. |

**1.b Usvojenost prirodoslovnih (bioloških) koncepata**

- učenici će tijekom školske godine pisati 3- 5 pisanih provjera i kratke pisane provjere prema

objavljenom Raporedu pisanih provjera

- okvirni kriteriji:

|  |  |
| --- | --- |
| Ocjena | Riješenost (%) |
| Nedovoljan (1) | 0 – 39 |
| Dovoljan (2) | 40 – 53 |
| Dobar (3) | 54 – 73 |
| Vrlo dobar (4) | 74 – 87 |
| Odličan (5) | 88 - 100 |

**2.**  Prirodoznanstvene kompetencije

- uz pojedine nastavne sadržaje predviđeni su praktični radovi ili mali projekti.

- za svaki individualni rad dane su upute u bilježnici (i u yammer grupi): sadržaji koje treba istražiti, forma rada i

termin predaje rada. Zadani sadržaji su elementi vrednovanja, a kriterije određuje kvaliteta i

kvaniteta istraženih sadržaja.

- svaki skupni rad zbog specifičnosti sadržaja ima vlastite elemente vrednovanja i kriterije s

kojima se učenici upoznaju prije početka skupnog rada

|  |  |
| --- | --- |
| **Ocjena** | **Kriteriji ocjenjivanja – POSTER/ PREZENTACIJA/IZVJEŠĆE, IZLAGANJE** |
| Nedovoljan (1) | - nije napravio poster/prezentaciju/izvješće  - ne sudjeluje u izlaganju postera/prezentacije |
| Dovoljan (2) | - sadržaj postera/prezentacije/izvješća je nepregledan, nejasan, ne prati zadanu temu  - pri izlaganju čita tekst sa postera/prezentacije koji ne razumije |
| Dobar (3) | - sadržaj postera/prezentacije prati zadanu temu, podaci su nepotpuni i  nisu prikazani sistematično, neke činjenice su pogrešne  - pri izlaganju je nesiguran, čita sa slajda |
| Vrlo dobar (4) | - poster/prezentacija je uredan, ima formu, količina sadržaja je neprimjerena,  sistematičnost sadržaja djelomična, korišteni nerazumljivi pojmovi  - u izlaganju nesiguran, koristi pojmove koje ne razumije |
| Odličan (5) | - sadržaji postera/prezentacije su primjereni uzrastu, izneseni su točno, jasno i  sistematično, poster/prezentacija je uredan i pregledan  - pri izlaganju govori samostalno, sigurno, točno i razumljivo |

**Način praćenja razvoja interesa, sposobnosti, samostalnosti**

**i odnosa prema radu**

- bilježi se usmeno ispitivanje uz kratko objašnjenje razine postignuća za tu ocjenu i usvojenost

pojedinih ishoda učenja

- bilježi se donošenje pribora za rad, odnos prema radu, uključenost u nastavni proces, način

zapisivanja sadržaja u bilježnicu, izvršavanje zadanih zadataka i ponašanje u skupnom radu

- bilježi se naziv pisane provjere i praktičnog rada

NAPOMENA

Svi ishodi trebaju biti zadovoljeni za pozitivno zaključenu ocjenu.

Učenik/ca ima pravo ispravljati ocjenu na svakom satu.